b'\n_START_ARTICLE_\nVygantas Paulauskas\n_START_SECTION_\nBiografija\n_START_PARAGRAPH_\n1962\xc2\xa0m. baig\xc4\x97 Kauno 8-\xc4\x85j\xc4\x85 vidurin\xc4\x99 mokykl\xc4\x85. 1962\xe2\x80\x931967\xc2\xa0m. studijavo Vilniaus universiteto (VU) Matematikos fakultete, 1968\xe2\x80\x931969\xc2\xa0m. VU aspirant\xc5\xabroje. 1969\xc2\xa0m. VU apgyn\xc4\x97 fizikos ir matematikos moksl\xc5\xb3 kandidato (dab. daktaro), 1978\xc2\xa0m. matematikos moksl\xc5\xb3 daktaro (dab. habilituoto daktaro) disertacijas.  1981\xc2\xa0m. suteiktas profesoriaus vardas, tais pa\xc4\x8diais metais tapo VU Matematin\xc4\x97s analiz\xc4\x97s katedros ved\xc4\x97ju.  1990\xc2\xa0m. i\xc5\xa1rinktas LMA nariu korespondentu. Nuo 2011 m. tikrasis LMA narys\n_START_SECTION_\nMokslin\xc4\x97 veikla\n_START_PARAGRAPH_\nV. Paulausko mokslinio darbo kryptys\xc2\xa0\xe2\x80\x93 ribin\xc4\x97s teoremos begalinio matavimo erdv\xc4\x97se, operatori\xc5\xb3 pusgrupi\xc5\xb3 aproksimacija._NEWLINE_Nuo 1995\xc2\xa0m. dirba ir Matematikos ir informatikos institute. Nuo 1981 iki 2014 V. Paulauskas\xc2\xa0buvo VU Matematikos ir informatikos fakulteto Matematin\xc4\x97s analiz\xc4\x97s katedros ved\xc4\x97jas, daug met\xc5\xb3 buvo VU Matematikos ir informatikos instituto Tikimybi\xc5\xb3 teorijos ir statistikos skyriaus vyriausiasis mokslo darbuotojas. Paruo\xc5\xa1\xc4\x97 15 mokslo daktar\xc5\xb3, i\xc5\xa1 kuri\xc5\xb3 4 jau tapo habilituotais daktarais.'